ΓΡΑΠΤΗ ΕΡΩΤΗΣΗ E-1820/99

υποβολή: Raffaele Costa (PPE-DE) προς την Επιτροπή

(12 Οκτωβρίου 1999)

Θέμα: Πρόγραμμα Biomed 2 (1994-1998)

Μπορεί η Επιτροπή να γνωστοποιήσει σε ποιό βαθμό και σε ποιούς οργανισμούς (δημόσιους ή ιδιωτικούς), ινστιτούτα, εταιρείες, συνεταιρισμούς ή άτομα κατενεμήθησαν ποσά ή εισφορές (με ήδη πραγματοποιηθέντα ή με εμβάσματα) όσον αφορά το πρόγραμμα Biomed 2 (1994-1998) που εντάσσεται στο τέταρτο πρόγραμμα πλαίσιο (προϋπολογισμός 358 εκατ. Εcu που ισοδυναμούν με κατά τι λιγότερα των 700 δισ. λιρετών);

Εχει εξακριβωθεί ο πραγματικός αριθμός των ποσών και η αίσια έκβαση των πρωτοβουλιών;

Απάντηση του κ. Busquin εξ ονόματος της Επιτροπής

(15 Νοεμβρίου 1999)

Το πρόγραμμα Biomed 2, το οποίο κάλυψε όλους τους σημαντικούς τομείς βιοϊατρικής έρευνας, περιέλαβε συνολικώς 3550 πολυεθνικά έργα κατά την διάρκεια των ετών 1995-1998. Υπεγράφησαν και χρηματοδοτήθηκαν εν συνόλω 617 ερευνητικές συμβάσεις, στις οποίες εμπλέκονται περίπου 6100 διαφορετικές ομάδες. Και τα 617 ερευνητικά προγράμματα συνεχίζονται το 1999 και συνίστανται σε 287 συντονισμένες δράσεις (εκ των

οποίων 148 ολοκληρώνονται το 1999), και 330 δράσεις κοινής δαπάνης ( εκ των οποίων 157 ολοκληρώνονται εντός του 1999). Μεταξύ των έργων κοινής δαπάνης, 17 συμβάσεις αφορούν την βόεια σπογγώδη εγκεφαλοπάθεια/μεταδοτική σπογγώδη εγκεφαλοπάθεια (BSE/TSE) (νόσος τρελλής αγελάδας). Πέραν τούτων, ολοκληρώθηκαν 92 τονωτικά μέτραπέρ μικρών και μεσαίων επιχειρήσεων, συμπεριλαμβανομένων 61 διερευνητικών αναθέσεων (όλα ολοκληρώνονται το 1999) και 31 συνεργατικής έρευνας (εκ των οποίων 4 ολοκληρώνονται το 1999). Από την συνολική χρηματοδότηση Biomed 2 σε ερευνητικές δραστηριότητες, το 85 % κατευθύνεται σε δημόσιους φορείς, ενώ το 15 % σε ιδιωτικούς φορείς.

Κατάλογος των συμμετεχόντων στο πρόγραμμα Biomed 2, το συνολικό κόστος ανά συμμετέχοντα, καθώς και η συμμετοχή της Επιτροπής, διαβιβάζονται απευθείας στο Αξιότιμο Μέλος του Κοινοβουλίου και στην Γενική Γραμματεία του Κοινοβουλίου.

Όσον αφορά τον έλεγχο της κατανομής των πόρων και τα αποτελέσματα των πρωτοβουλιών, η διαχείριση του προγράμματος Biomed 2 εξασφάλισε την εξέταση και την αξιολόγηση των δραστηριοτήτων μέχρι τα τέλη του 1998. Η διαχείριση του προγράμματος για την ποιότητα ζωής, αρχής γενομένης από τον Ιανουάριο του 1999 και μέχρι την λήξη όλων των συμβάσεων Biomed, θα εξασφαλίσει την εξέταση και την αξιολόγηση όλων των τρεχουσών δραστηριοτήτων που συνδέονται με τα έργα Biomed 2. Κάθε επιστημονικό στέλεχος θα εξακολουθήσει να βρίσκεται σε στενή επαφή με τους επικεφαλής έργων, παραλαμβάνοντας τις εκθέσεις προόδου και ανταποκρινόμενο στις ανάγκες τους.

Το πρόγραμμα Biomed 2 συνέστησε συμβούλιο εξέτασης έργων συγκροτούμενο από εξωτερικούς εμπειρογνώμονες από όλα τα κράτη μέλη (πλην του Λουξεμβούργου) καθώς και από την Νορβηγία και από την Ισλανδία. Ρόλος του ΣΕΕ είναι η συνδρομή της Επιτροπής στην παρακολούθηση των τρεχουσών έργων μέσω της ανάλυσης περιοδικών εκθέσεων στο χρονοδιάγραμμα που περιέχεται στα παραρτήματα των συμβάσεων. Κατά τα έτη 1998-1999, το ΣΕΕ θα έχει εξετάσει εν συνόλω 98 από τις 600 συμβάσεις του Biomed 2.

Επιπλέον, η Επιτροπή οργάνωσε σύστημα εξωτερικής παρακολούθησης των τρεχόντων έργων. Το πρόγραμμα Biomed 2 απετέλεσε το αντικείμενο παρακολούθησης κάθε χρόνο, αρχής γενομένης από το 1995, ενώ έχουνποβληθεί τέσσερις εκθέσεις για τα έτη 1995, 1996, 1997 και 1998. Όλες οι εκθέσεις διατίθενται κατόπιν αιτήσεως, καιπήρξαν θετικές ως προς το περιεχόμενό τους. Η εξωτερική παρακολούθηση του προγράμματος Biomed για το έτος 1999 θα διενεργηθεί από την ομάδα που παρακολουθεί το πρόγραμμα για την ποιότητα ζωής.